**ΟΙ ΟΚΤΩ ΗΡΩΕΣ ΤΗΣ ΛΥΣΗΣ**

**Αφήγηση**

Έσιει η Πούλια εφτά παιδκιά τζαι εζήλεψεν η Λύση.

Έστειλεν οκτώ στον Ουρανόν, να δκιούσειν φως πιο δυνατόν

σε Ανατολή τζαι Δύση.

**ΟΙ ΟΚΤΩ ΗΡΩΕΣ ΤΗΣ ΛΥΣΗΣ**

**Στίχοι**

Τον Χάρον είδα στην γωνιά στην Λύση να θκιαβαίνει

είσιεν στα σιέρκα του φωθκιάν, λίσταν αγγλογραμμένην.

Του είπαν να πάει στο χωρκόν, οκτώ ψυσιές να πάρει

που μπήκαν στην οργάνωσην τζι εσήκωσαν τζεφάλιν.

Βρίσκει Σακκάν τζιαί Κκαϊλήν μαζίν τζιαί Δημητράκην

πόρκουνταν με ποδήλατα που έναν μονοπάτιν.

Βάλλει φωθκιάν στην στράταν τους, βουρούν μες στο

σκοτάδιν τζιαι πέμπει τους ο άτιμος στον μακρινόν τον Άδη.

Άλλους έν ήβρε στο χωρκόν τζιαί ̓θελεν ενισχύσεις

τζι άμαν σε βρει στον δρόμον του δύσκολον για να ζήσεις.

Είπαν του πως ο Σουρουλλάς έρεξεν που την βρύσην

με Παναγίδη Χατζηϊωνάν εφύαν που την Λύσην.

Τρεμετουσιάν τον έπεψαν οι άτιμοι προδότες

τζιαι τους Λυσιώτες ήρωες γυρεύκουν τους που τότες.

Γιατί ο Χάρος γελαστός μετά την προδοσίαν

ήβρεν τους τζιαι τους έστειλεν εις την αθανασίαν.

Είσιεν σειράν ο Κότσσινος ήρωας για να γίνει,

αρνείται να παραδοθεί τζιαι την ζωήν του δίνει.

Αχ, ήτουν είκοσι χρονών, παντού θλίψη τζι οδύνη

τζιαι η καρκιά της μάνας του έκρουζεν σαν καμίνι.

Την άλλην μέραν έφκηκεν στου Μασσιαιρά τα όρη,

είσιεν μαζίν του έναν βοσκόν τζιαι ψάχναν τον Γρηγόρη.

Δικλά ποτζιεί, δικλά ποδά τζιαι τρέμει το κορμίν του

γιατί ευχόταν φαίνεται να μεν τον δει καρτζίν του.

Τζι έρκουνταν τα ελικόπτερα με τάνκια από πεζίνη,

κρούζουσιν το κρησφύγετον, το κάμνουσιν καμίνι.

Ορμά ο Χάρος στον ατό μα η φωθκιά που κάφκει

κάμνει το σώμα του ζαβλόν, την δύναμην του στάχτην.